پرتگالی جنگی آدمی (نیلی بوتل)

ایک سمندری جاندار ہے جو جیلی فِش سے مشابہت رکھتا ہے جسے پرتگالی جنگ کا آدمی (انگریزی: Portuguese man o' war) یا نیلی بوتل 
بھی کہا جاتا ہے۔ یہ دراصل ایک نوآبادیاتی حیاتیاتی نظام ہے، یعنی یہ کئی چھوٹے جانداروں (zooids) پر مشتمل ہوتا ہے جو مل کر ایک مکمل جاندار کی طرح کام کرتے ہیں۔

 سائنسی نام اور خاندان 
اس کا سائنسی نام فائی سیلیہ فائی سیلس (Physalia physalis) ہے، اس کی خاص پہچان اس کا نیلا یا جامنی رنگ کا گیس سے بھرا ہوا غبارہ نما حصہ ہے جو پانی کی سطح پر تیرتا ہے اور ہوا کے زور سے حرکت کرتا ہے۔ اس کے نیچے لمبی لمبی باریک ریشے دار شاخیں ہوتی ہیں جن میں زہریلے خلیے (cnidocytes) ہوتے ہیں جو شکار کو مفلوج کر دیتے ہیں۔

ہہ ایک سمندری ہائیڈروزوئن ہے جو بحر اوقیانوس اور بحر ہند میں پایا جاتا ہے۔ یہ فائی سیلیہ جنس میں واحد نوع ہے، جبکہ فائی سیلیائی خاندان میں واحد جنس ہے۔

 مسکن 
یہ جاندار عام طور پر گرم سمندروں میں پایا جاتا ہے اور اکثر گروہوں کی صورت میں تیرتا ہے۔ اس کا ڈنک انسانوں کے لیے نہایت تکلیف دہ ہو سکتا ہے اور بعض اوقات خطرناک بھی ثابت ہو سکتا ہے۔ اگرچہ یہ جیلی فِش کی طرح دکھائی دیتا ہے، لیکن یہ سیفونوفور (siphonophore) کہلاتا ہے، جو ایک خاص قسم کا حیاتیاتی گروہ ہے۔ یہ سمندر کی سطح پر ساحل کے قریب ملتا ہے۔ نیلی بوتل کے نیچے لمبی سی رسی نما ڈوریاں نکلتی ہیں جنہیں tentacles کہتے ہیں۔ ان کی سطح پر خلیات زہریلے مادے خارج کرتے ہیں جو شکار کو بے ہوش کر دیتے ہیں۔ عموما یہ چھوٹی مچھلیاں ہڑپ کر جاتے ہیں، اگر زیادہ ہوں تو انسانوں کو بھی نقصان پہنچا سکتے ہیں۔ یہ جانور کالونی کی شکل میں رہتے ہیں جس کی اکائیاں (zooids) کہلاتی ہیں۔ یہ جانور غبارے کی طرح ہوا بھر لیتا ہے دور تک تیرتا چلا جاتا ہے۔ یہ بحری جہازوں اور کشتیوں کی حرکت میں رکاوٹ ڈالتے ہیں۔ پرتگال پر حملے کی صورت میں دشمن کی کستیاں پھنس گئی تھی اسی لیے انھیں پرتگا لی مین اف وار کہتے ہیں۔ ماہنامہ تعلیم و تربیت، جون 2025، ص 25

 حوالہ جات